**Vivienne Westwoodová** (rod. Vivienne Isabel Swire; \* 8. apríl 1941, Tintwhistle, Derbyshire, Spojené kráľovstvo – † 29. december 2022, Londýn) bola anglická módna návrhárka a environmentálna aktivistka. Podieľala sa na vzhľade kapely Sex Pistols. Prezývaná bola „Queen of Punk" či „Godmother of Punk".

Životopis
---------

Narodila sa ako ako najstaršia z troch detí. V roku 1958 sa rodina presťahovala do Londýna. Začala študovať striebrotepectvo, ale po semestri štúdium zanechala. Získala kvalifikáciu učiteľky pre základné školy. V roku 1962 sa jej manželom stal Derek Westwood, na svadbu si ušila vlastné svadobné šaty. V roku 1963 sa im narodil syn Benjamin, manželstvo skončilo rozvodom v roku 1965.

V polovici 60. rokov sa zoznámila s Malcolmom McLarenom (od roku 1975 manažérom Sex Pistols). Spoločne sa presťahovali do Thurleigh Court londýnskom Balhame, kde sa im v roku 1967 narodil syn Joseph Corré. Súčasne vytvorili aj jedno z najproduktívnejších kreatívnych partnerstiev. Spolu s Malcolmom McLarenom verila, že by spolu cez módu a rock mohli uskutočniť sociálnu revolúciu. Ich obchod sa stal centrom pre punk a anglickú kontrakultúru.

V 70. rokoch otvorila svoj obchod na Kings Road zvaný *Let It Rock*, neskôr *Too Fast To Live, Too Young To Die* a nakoniec len *SEX*. Jej štýl sa neskôr nazýval punk. Neskôr sa presadila v haute couture V roku 1981 mala svoju prvú módnu prehliadku, kolekcia bola nazvaná *Pirate Collection*. Na začiatku storočia navrhla svadobné šaty pre ľudí ako Dita Von Teese alebo Carrie Bradshaw.

V roku 2011 otvorila v Los Angeles svoj prvý obchod v Spojených štátoch.

Jej neskorší manžel (od roku 1992) a kreatívny partner bol Andreas Kronthaler.

Zomrela 29. decembra 2022 v londýnskom Claphame.

Aktivizmus
----------

Venovala sa témam zmeny klímy, podporovala Juliana Assangea. Vyzvala ľudí na nákup menej vecí, dokonca aj jej vlastných výrobkov. Bola vegetariánka.

Tvorba
------

Jej tvorba obsahovala prvy antiestablišmentu, ale obliekala viacero celebrít a britskú kráľovskú rodinu. V trende antiestablišmentu pokračovala aj v 80. rokoch keď sa zároveň uplatnila v mainstreame. Jej tvorba je v zbierkach viacerých múzeí.

Ocenenia
--------

* 1992: Rad britského impéria
* 2006: Druhý najvyšší stupeň Radu britského impéria

Referencie
----------

1. 1 2 3 4 5   Zomrela módna návrhárka Vivienne Westwood, ktorá priniesla do Londýna punk. *dennikn.sk* (Bratislava: N Press), 2022-12-29. Dostupné online [cit. 2022-12-30]. ISSN 1339-844X.
2. ↑  KHATCHATOURIAN, Maane. *Vivienne Westwood’s 15 best red carpet looks* [online]. latimes.com, 2022-12-30, [cit. 2022-12-30]. Dostupné online.
3. 1 2 3 4 5   *Dame Vivienne Westwood - the godmother of punk* [online]. bbc.com, 2022-12-29, [cit. 2022-12-30]. Dostupné online.
4. ↑   Vivienne Westwood: Disgracefully yours, the Queen Mother of Fashion. *The Independent* (London, UK), 2 June 2002. Dostupné online [cit. 2010-03-31].
5. 1 2 3 4 5 6  RHODEN-PAUL, Andre. *Vivienne Westwood: Pioneering fashion designer dies aged 81* [online]. bbc.com, 2022-12-29, [cit. 2022-12-30]. Dostupné online.
6. ↑   Joe Corré and Serena Rees: Sex and the City. *The Independent*, 29 July 2002. Dostupné online.
7. 1 2 3 4  VALDEZ, Jonah. *Fashion designer and punk icon Vivienne Westwood dies at 81* [online]. latimes.com, 2022-12-29, [cit. 2022-12-30]. Dostupné online.
8. ↑  SOWRAY, Bibby. *Vivienne Westwood takes a shower to promote World Water Day* [online]. fashion.telegraph.co.uk, [cit. 2022-12-31]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Vivienne Westwoodová**

Externé odkazy
--------------

* Oficiálna stránka

Autoritné údaje: * abART: 110876
* BnF: 13545244n
* GND: 119339358
* ISNI: 0000 0001 2142 2008
* LCCN: no96002170
* NK ČR: xx0045372
* ULAN: 500287029
* VIAF: 85586601
* WorldCat: lccn-no96002170